
BOOK VI.






THE LOCHMABEN HARPER.

This fine old ballad was first printed in the Musical Museum (O heard ye e'er of a silly blind Harper, p. 598). Scott inserted a different copy, equally good, in the Border Minstrelsy, i. 422, and there is another, of very ordinary merits, in Scottish Traditional Versions of Ancient Ballads (The Jolly Harper), p. 37. In this the theft is done on a wager, and the booty duly restored. On account of the excellence of the ballad, we give two versions, though they differ but slightly.



O heard ye of a silly Harper,
 Liv'd long in Lochmaben town,
 How he did gang to fair England,
 To steal King Henry's Wanton Brown?




But first he gaed to his gude wife
 Wi' a' the speed that he coud thole:
 "This wark," quo' he, "will never work,
 Without a mare that has a foal."




Quo' she, "Thou hast a gude grey mare,
 That'll rin o'er hills baith low and hie;10
 Gae tak' the grey mare in thy hand,
 And leave the foal at hame wi' me.




"And tak a halter in thy hose,
 And o' thy purpose dinna fail;
 But wap it o'er the Wanton's nose;15
 And tie her to the grey mare's tail:




"Syne ca' her out at yon back yeate,
 O'er moss and muir and ilka dale,
 For she'll ne'er let the Wanton bite,
 Till she come hame to her ain foal."20




So he is up to England gane,
 Even as fast as he can hie,
 Till he came to King Henry's yeate;
 And wha' was there but King Henry?




"Come in," quo' he, "thou silly blind Harper,25
 And of thy harping let me hear;"
 "O, by my sooth," quo' the silly blind Harper,
 "I'd rather hae stabling for my mare."




The King looks o'er his left shoulder,
 And says unto his stable groom,30
 "Gae tak the silly poor Harper's mare,
 And tie her 'side my wanton brown."




And ay he harpit, and ay he carpit,
 Till a' the lords gaed through the floor;
 They thought the music was sae sweet,35
 That they forgat the stable door.




And ay he harpit, and ay he carpit,
 Till a' the nobles were sound asleep,
 Than quietly he took aff his shoon,
 And saftly down the stair did creep.40




Syne to the stable door he hies,
 Wi' tread as light as light coud be,
 And whan he open'd and gaed in,
 There he fand thirty good steeds and three.




He took the halter frae his hose,45
 And of his purpose did na' fail;
 He slipt it o'er the Wanton's nose,
 And tied it to his grey mare's tail.




He ca'd her out at yon back yeate,
 O'er moss and muir and ilka dale,50
 And she loot ne'er the Wanton bite,
 But held her still gaun at her tail.




The grey mare was right swift o' fit,
 And did na fail to find the way,
 For she was at Lochmaben yeate,55
 Fu' lang three hours ere it was day.




When she came to the Harper's door,
 There she gae mony a nicher and snear;
 "Rise," quo' the wife, "thou lazy lass,
 Let in thy master and his mare."60




Then up she raise, pat on her claes,
 And lookit out through the lock hole;
 "O, by my sooth," then quoth the lass,
 "Our mare has gotten a braw big foal."




"Come haud thy peace, thou foolish lass,65
 The moon's but glancing in thy ee,
 I'll wad my haill fee 'gainst a groat,
 It's bigger than e'er our foal will be."




The neighbours too that heard the noise
 Cried to the wife to put her in;70
 "By my sooth," then quoth the wife,
 "She's better than ever he rade on."




But on the morn at fair day light,
 When they had ended a' their chear,
 King Henry's Wanton Brown was stawn,75
 And eke the poor old Harper's mare.




"Alace! alace!" says the silly blind Harper,
 "Alace! alace! that I came here,
 In Scotland I've tint a braw cowte foal,
 In England they've stawn my guid grey mare."




"Come had thy tongue, thou silly blind Harper,81
 And of thy alacing let me be,
 For thou shall get a better mare,
 And weel paid shall thy cowte foal be."








LOCHMABEN HARPER.

Minstrelsy of the Scottish Border, i. 422.



O heard ye na o' the silly blind Harper,
 How long he lived in Lochmaben town?
 And how he wad gang to fair England,
 To steal the Lord Warden's Wanton Brown?




But first he gaed to his gude wyfe,5
 Wi' a the haste that he could thole—
 "This wark," quo' he, "will ne'er gae weel,
 Without a mare that has a foal."




Quo' she—"Thou hast a gude gray mare,
 That can baith lance o'er laigh and hie;10
 Sae set thee on the gray mare's back,
 And leave the foal at hame wi' me."




So he is up to England gane,
 And even as fast as he may drie;
 And when he cam to Carlisle gate,15
 O whae was there but the Warden hie?




"Come into my hall, thou silly blind Harper,
 And of thy harping let me hear!"
 "O, by my sooth," quo' the silly blind Harper,
 "I wad rather hae stabling for my mare."20




The Warden look'd ower his left shoulder,
 And said unto his stable groom—
 "Gae take the silly blind Harper's mare,
 And tie her beside my Wanton Brown."




Then aye he harped, and aye he carped,25
 Till a' the lordlings footed the floor;
 But an the music was sae sweet,
 The groom had nae mind o' the stable door.




And aye he harped, and aye he carped,
 Till a' the nobles were fast asleep;30
 Then quickly he took aff his shoon,
 And saftly down the stair did creep.




Syne to the stable door he hied,
 Wi' tread as light as light could be;
 And when he open'd and gaed in,35
 There he fand thirty steeds and three.




He took a cowt halter frae his hose,
 And o' his purpose he didna fail;
 He slipt it ower the Wanton's nose,
 And tied it to his gray mare's tail.40




He turn'd them loose at the castle gate,
 Ower muir and moss and ilka dale;
 And she ne'er let the Wanton bait,
 But kept him a-galloping hame to her foal.




The mare she was right swift o' foot,45
 She didna fail to find the way;
 For she was at Lochmaben gate
 A lang three hours before the day.




When she came to the Harper's door,
 There she gave mony a nicker and sneer—50
 "Rise up," quo' the wife, "thou lazy lass;
 Let in thy master and his mare."




Then up she rose, put on her clothes,
 And keekit through at the lock-hole—
 "O, by my sooth," then cried the lass,55
 "Our mare has gotten a braw brown foal!"




"Come haud thy tongue, thou silly wench!
 The morn's but glancing in your ee;
 I'll wad my hail fee against a groat,
 He's bigger than e'er our foal will be."60




Now all this while in merry Carlisle
 The Harper harped to hie and law,
 And the fiend dought they do but listen him to,
 Until that the day began to daw.




But on the morn at fair daylight,65
 When they had ended a' their cheer,
 Behold the Wanton Brown was gane,
 And eke the poor blind Harper's mare!




"Allace! allace!" quo' the cunning auld Harper,
 "And ever allace that I cam here;70
 In Scotland I hae lost a braw cowt foal,
 In England they've stown my gude gray mare!"




"Come, cease thy allacing, thou silly blind Harper,
 And again of thy harping let us hear;
 And weel payd sall thy cowt-foal be,75
 And thou sall have a far better mare."




Then aye he harped, and aye he carped,
 Sae sweet were the harpings he let them hear!
 He was paid for the foal he had never lost,79
 And three times ower for the gude Gray Mare.










JOHNIE OF BREADISLEE.

AN ANCIENT NITHSDALE BALLAD.

Minstrelsy of the Scottish Border, iii. 114.

"The hero of this ballad appears to have been an outlaw and deer-stealer—probably one of the broken men residing upon the Border. There are several different copies, in one of which the principal personage is called Johnie of Cockielaw. The stanzas of greatest merit have been selected from each copy. It is sometimes said, that this outlaw possessed the old Castle of Morton, in Dumfries-shire, now ruinous: "Near to this castle there was a park, built by Sir Thomas Randolph, on the face of a very great and high hill; so artificially, that, by the advantage of the hill, all wild beasts, such as deers, harts, and roes, and hares, did easily leap in, but could not get out again; and if any other cattle, such as cows, sheep, or goats, did voluntarily leap in, or were forced to do it, it is doubted if their owners were permitted to get them out again." Account of Presbytery of Penpont, apud Macfarlane's MSS. Such a park would form a convenient domain to an outlaw's castle, and the mention of Durisdeer, a neighboring parish, adds weight to this tradition."

Johnie of Breadislee was first printed in the Border Minstrelsy. Fragments of two other versions, in which the hero's name is Johny Cock, were given in Fry's Pieces of Ancient Poetry, Bristol, 1814, p. 55, and the editor did not fail to notice that he had probably lighted on the ballad of Johny Cox, which Ritson says the Rev. Mr. Boyd faintly recollected, (Scottish Song, I. p. xxxvi.) Motherwell, not aware of what Fry had done, printed a few stanzas belonging to the first of these versions, under the title of Johnie of Braidisbank (Minstrelsy, Ancient and Modern, p. 23), and Kinloch recovered a nearly complete story. Another copy of this last has been published from Buchan's manuscripts in Scottish Traditional Versions of Ancient Ballads (Percy Society, vol. xvii. p. 77). Chambers, in his Scottish Ballads, p. 181, has compounded Scott's, Kinloch's, and Motherwell's copies, interspersing a few additional stanzas of no value. Scott's and Kinloch's versions are given in this place, and Fry's fragments (which contain several beautiful stanzas) in the Appendix.



Johnie rose up in a May morning,
 Call'd for water to wash his hands—
 "Gar loose to me the gude graie dogs,
 That are bound wi' iron bands."




When Johnie's mother gat word o' that,5
 Her hands for dule she wrang—
 "O Johnie! for my benison,
 To the greenwood dinna gang!




"Eneugh ye hae o' gude wheat bread,
 And eneugh o' the blood-red wine;10
 And, therefore, for nae venison, Johnie,
 I pray ye, stir frae hame."




But Johnie's busk't up his gude bend bow,
 His arrows, ane by ane,
 And he has gane to Durrisdeer,15
 To hunt the dun deer down.




As he came down by Merriemass,
 And in by the benty line,
 There has he espied a deer lying
 Aneath a bush of ling.20




Johnie he shot, and the dun deer lap,
 And he wounded her on the side;
 But atween the water and the brae,
 His hounds they laid her pride.




And Johnie has bryttled the deer sae weel,25
 That he's had out her liver and lungs;
 And wi' these he has feasted his bluidy hounds,
 As if they had been earl's sons.




They eat sae much o' the venison,
 And drank sae much o' the blude,30
 That Johnie and a' his bluidy hounds
 Fell asleep as they had been dead.




And by there came a silly auld carle,
 An ill death mote he die!
 For he's awa' to Hislinton,35
 Where the Seven Foresters did lie.




"What news, what news, ye gray-headed carle,
 What news bring ye to me?"
 "I bring nae news," said the gray-headed carle,
 "Save what these eyes did see.40




"As I came down by Merriemass,
 And down among the scroggs,
 The bonniest childe that ever I saw
 Lay sleeping amang his dogs.




"The shirt that was upon his back45
 Was o' the Holland fine;
 The doublet which was over that
 Was o' the Lincome twine.




"The buttons that were on his sleeve
 Were o' the goud sae gude:50
 The gude graie hounds he lay amang,
 Their mouths were dyed wi' blude."




Then out and spak the First Forester,
 The heid man ower them a'—
 "If this be Johnie o' Breadislee,55
 Nae nearer will we draw."




But up and spak the Sixth Forester,
 (His sister's son was he,)
 "If this be Johnie o' Breadislee,
 We soon shall gar him die!"60




The first flight of arrows the Foresters shot,
 They wounded him on the knee;
 And out and spak the Seventh Forester,
 "The next will gar him die."




Johnie's set his back against an aik,65
 His fute against a stane;
 And he has slain the Seven Foresters,
 He has slain them a' but ane.




He has broke three ribs in that ane's side,
 But and his collar bane;70
 He's laid him twa-fald ower his steed,
 Bade him carry the tidings hame.




"O is there nae a bonnie bird
 Can sing as I can say,
 Could flee away to my mother's bower,75
 And tell to fetch Johnie away?"




The starling flew to his mother's window stane,
 It whistled and it sang;
 And aye the ower word o' the tune
 Was—"Johnie tarries lang!"80




They made a rod o' the hazel bush,
 Another o' the slae-thorn tree,
 And mony mony were the men
 At fetching o'er Johnie.




Then out and spake his auld mother,85
 And fast her tears did fa'—
 "Ye wad nae be warn'd, my son Johnie,
 Frae the hunting to bide awa'.




"Aft hae I brought to Breadislee
 The less gear and the mair,90
 But I ne'er brought to Breadislee
 What grieved my heart sae sair.




"But wae betyde that silly auld carle!
 An ill death shall he die!
 For the highest tree in Merriemas95
 Shall be his morning's fee."




Now Johnie's gude bend bow is broke,
 And his gude graie dogs are slain;
 And his bodie lies dead in Durrisdeer,
 And his hunting it is done.100








JOHNIE OF COCKLESMUIR.

From Kinloch's Ancient Scottish Ballads, p. 38. This version was procured in the North Country. The termination would seem to be wanting, for the story must have had a tragical conclusion. Buchan's copy ends very insipidly with the King's granting Johny a free license to hunt!



Johnie rose up in a May morning,
 Call'd for water to wash his hands;
 And he has call'd for his gude gray hunds,
 That lay bund in iron bands, bands,
 That lay bund in iron bands.




"Ye'll busk, ye'll busk my noble dogs,5
 Ye'll busk and mak them boun,
 For I'm going to the Broadspear-hill,
 To ding the dun deer doun, doun, &c.




Whan Johnie's mither heard o' this,
 She til her son has gane—10
 "Ye'll win your mither's benison,
 Gin ye wad stay at hame.




"Your meat sall be of the very very best,
 And your drink o' the finest wine;
 And ye will win your mither's benison,15
 Gin ye wad stay at hame."




His mither's counsel he wad na tak,
 Nor wad he stay at hame;
 But he's on to the Broadspear-hill,
 To ding the dun deer doun.20




Johnie lookit east, and Johnie lookit west,
 And a little below the sun;
 And there he spied the dun deer sleeping,
 Aneath a buss o' brume.




Johnie shot, and the dun deer lap,25
 And he's woundit him in the side;
 And atween the water and the wud
 He laid the dun deer's pride.




They ate sae meikle o' the venison,
 And drank sae meikle o' the blude,30
 That Johnie and his twa gray hunds,
 Fell asleep in yonder wud.




By there cam a silly auld man,
 And a silly auld man was he;
 And he's aff to the proud foresters,35
 To tell what he did see.




"What news, what news, my silly auld man,
 What news? come tell to me;"
 "Na news, na news," said the silly auld man,
 "But what my een did see.40




"As I cam in by yon greenwud,
 And doun amang the scrogs,
 The bonniest youth that e'er I saw,
 Lay sleeping atween twa dogs.




"The sark that he had on his back,45
 Was o' the Holland sma';
 And the coat that he had on his back,
 Was laced wi' gowd fu' braw."




Up bespak the first forester,
 The first forester of a'—50
 "And this be Johnie o' Cocklesmuir,
 It's time we were awa."




Up bespak the niest forester,
 The niest forester of a'—
 "And this be Johnie Cocklesmuir,55
 To him we winna draw."




The first shot that they did shoot,
 They woundit him on the thie;
 Up bespak the uncle's son,—
 "The niest will gar him die."60




"Stand stout, stand stout, my noble dogs,
 Stand stout and dinna flee;
 Stand fast, stand fast, my gude gray hunds,
 And we will mak them die."




He has killed six o' the proud foresters,65
 And wounded the seventh sair;
 He laid his leg out owre his steed,
 Says, "I will kill na mair."










THE SANG OF THE OUTLAW MURRAY.

Minstrelsy of the Scottish Border, i. 369.

"This ballad appears to have been composed about the reign of James V. It commemorates a transaction supposed to have taken place betwixt a Scottish monarch and an ancestor of the ancient family of Murray of Philiphaugh, in Selkirkshire. The Editor is unable to ascertain the historical foundation of the tale; nor is it probable that any light can be thrown upon the subject, without an accurate examination of the family charter-chest....

"The merit of this beautiful old tale, it is thought, will be fully acknowledged. It has been, for ages, a popular song in Selkirkshire. The scene is by the common people supposed to have been the Castle of Newark upon Yarrow. This is highly improbable, because Newark was always a royal fortress. Indeed, the late excellent antiquarian, Mr. Plummer, Sheriff-depute of Selkirkshire, has assured the Editor that he remembered the insignia of the unicorns, &c., so often mentioned in the ballad, in existence upon the old Tower of Hangingshaw, the seat of the Philiphaugh family; although, upon first perusing a copy of the ballad, he was inclined to subscribe to the popular opinion. The Tower of Hangingshaw has been demolished for many years. It stood in a romantic and solitary situation, on the classical banks of the Yarrow. When the mountains around Hangingshaw were covered with the wild copse which constituted a Scottish forest, a more secure stronghold for an outlawed baron can scarcely be imagined.

"The tradition of Ettrick Forest bears, that the outlaw was a man of prodigious strength, possessing a baton or club, with which he laid lee (i. e. waste) the country for many miles round; and that he was at length slain by Buccleuch, or some of his clan, at a little mount, covered with fir-trees, adjoining to Newark Castle, and said to have been a part of the garden. A varying tradition bears the place of his death to have been near to the house of the Duke of Buccleuch's gamekeeper, beneath the castle; and that the fatal arrow was shot by Scott of Haining, from the ruins of a cottage on the opposite side of Yarrow. There were extant, within these twenty years, some verses of a song on his death. The feud betwixt the Outlaw and the Scots, may serve to explain the asperity with which the chieftain of that clan is handled in the ballad.

"In publishing the following ballad, the copy principally resorted to is one apparently of considerable antiquity, which was found among the papers of the late Mrs. Cockburn of Edinburgh, a lady whose memory will be long honoured by all who knew her. Another copy, much more imperfect, is to be found in Glenriddel's MSS. The names are in this last miserably mangled, as is always the case when ballads are taken down from the recitation of persons living at a distance from the scenes in which they are laid. Mr. Plummer also gave the editor a few additional verses, not contained in either copy, which are thrown into what seemed their proper place. There is yet another copy in Mr. Herd's MSS., which has been occasionally made use of. Two verses are restored in the present edition, from the recitation of Mr. Mungo Park, whose toils during his patient and intrepid travels in Africa have not eradicated from his recollection the legendary lore of his native country."—S.

Since the above was printed, Mr. Aytoun has published still another copy of this piece, (Ballads of Scotland, ii. 129,) from a manuscript in the Philiphaugh charter-chest. I cannot assent to the praise bestowed by Scott on The Outlaw Murray. The story lacks point, and the style is affected—not that of the unconscious poet of the real traditional ballad.



Ettricke Foreste is a feir foreste,
 In it grows manie a semelie trie;
 There's hart and hynd, and dae and rae,
 And of a' wilde bestis grete plentie.




There's a feir castelle, bigged wi' lyme and stane;
 O gin it stands not pleasauntlie!6
 In the fore front o' that castelle feir,
 Twa unicorns are bra' to see:




There's the picture of a knight, and a ladye bright,
 And the grene hollin abune their brie:10
 There an Outlaw kepis five hundred men,
 He keepis a royalle cumpanie.




His merryemen are a' in ae liverye clad,
 O' the Lincome grene sae gaye to see;
 He and his ladye in purple clad,15
 O gin they lived not royallie!




Word is gane to our nobil King,
 In Edinburgh where that he lay,
 That there was an Outlaw in Ettricke Foreste,
 Counted him nought, nor a' his courtrie gay.20




"I make a vowe," then the gude King said,
 "Unto the man that deir bought me,
 I'se either be King of Ettricke Foreste,
 Or King of Scotlande that Outlaw sall be!"




Then spake the lord hight Hamilton,25
 And to the nobil King said he,
 "My sovereign prince, sum counsell take,
 First at your nobilis, syne at me.




"I redd ye, send yon braw Outlaw till,
 And see gif your man cum will he:30
 Desyre him cum and be your man,
 And hald of you yon Foreste frie.




"Gif he refuses to do that,
 We'll conquess baith his landis and he!
 Or else, we'll throw his castell down,35
 And make a widowe o' his gaye ladye."




The King then call'd a gentleman,
 James Boyd (the Earle of Arran his brother was he);
 When James he cam before the King,
 He knelit befor him on his kné.40




"Wellcum, James Boyd!" said our nobil King,
 "A message ye maun gang for me;
 Ye maun hye to Ettricke Foreste,
 To yon Outlaw, where bydeth he.




"Ask him of whom he haldis his landis,45
 Or man, wha may his master be,
 And desyre him cum, and be my man,
 And hald of me yon Foreste frie.




"To Edinburgh to cum and gang,
 His safe warrant I sall gie;50
 And gif he refuses to do that,
 We'll conquess baith his landis and he.




"Thou mayst vow I'll cast his castell down,
 And mak a widowe o' his gaye ladye;
 I'll hang his merryemen, payr by payr,55
 In ony frith where I may them see."




James Boyd tuik his leave o' the nobil King,
 To Ettricke Foreste feir cam he;
 Down Birkendale Brae when that he cam,
 He saw the feir Foreste wi' his ee.60




Baith dae and rae, and harte and hinde,
 And of a' wilde bestis great plentie;
 He heard the bows that bauldly ring,
 And arrows whidderan' hym near bi.




Of that feir castell he got a sight;65
 The like he neir saw wi' his ee!
 On the fore front o' that castell feir,
 Twa unicorns were gaye to see;
 The picture of a knight, and ladye bright,
 And the grene hollin abune their brie.70




Thereat he spyed five hundred men,
 Shuting with bows on Newark Lee;
 They were a' in ae livery clad,
 O' the Lincome grene sae gaye to see.




His men were a' clad in the grene,75
 The knight was armed capapie,
 With a bended bow, on a milk-white steed,
 And I wot they rank'd right bonnilie:
 Thereby Boyd kend he was master man,
 And served him in his ain degré.80




"God mot thee save, brave Outlaw Murray!
 Thy ladye, and all thy chyvalrie!"
 "Marry, thou's wellcum, gentleman,
 Some king's messenger thou seemis to be."




"The King of Scotlonde sent me here,85
 And, gude Outlaw, I am sent to thee;
 I wad wot of whom ye hald your landis,
 Or man, wha may thy master be?"




"Thir landis are MINE!" the Outlaw said;
 "I ken nae king in Christentie;90
 Frae Soudron I this foreste wan,
 When the King nor his knightis were not to see."




"He desyres you'l cum to Edinburgh,
 And hauld of him this foreste fre;
 And, gif ye refuse to do this,95
 He'll conquess baith thy landis and thee.
 He hath vow'd to cast thy castell down,
 And mak a widowe o' thy gaye ladye;




"He'll hang thy merryemen, payr by payr,
 In ony frith where he may them finde."100
 "Ay, by my troth!" the Outlaw said,
 "Than wauld I thinke me far behinde.




"Ere the King my feir countrie get,
 This land that's nativest to me,
 Mony o' his nobilis sall be cauld,105
 Their ladyes sall be right wearie."




Then spak his ladye, feir of face,
 She seyd, "Without consent of me,
 That an Outlaw suld come befor a King;
 I am right rad of treasonrie.110
 Bid him be gude to his lordis at hame,
 For Edinburgh my lord sall nevir see."




James Boyd tuik his leave o' the Outlaw kene,
 To Edinburgh boun is he;
 When James he cam before the King,115
 He knelit lowlie on his kné.




"Welcum, James Boyd!" seyd our nobil King;
 "What foreste is Ettricke Foreste frie?"
 "Ettricke Foreste is the feirest foreste
 That evir man saw wi' his ee.120




"There's the dae, the rae, the hart, the hynde,
 And of a' wild bestis grete plentie;
 There's a pretty castell of lyme and stane,
 O gif it standis not pleasauntlie!




"There's in the fore front o' that castell,125
 Twa unicorns, sae bra' to see;
 There's the picture of a knight, and a ladye bright,
 Wi' the grene hollin abune their brie.




"There the Outlaw keepis five hundred men,
 He keepis a royalle cumpanie;130
 His merryemen in ae livery clad,
 O' the Lincome grene sae gaye to see:
 He and his ladye in purple clad;
 O gin they live not royallie!




"He says, yon foreste is his awin;135
 He wan it frae the Southronie;
 Sae as he wan it, sae will he keep it,
 Contrair all kingis in Christentie."




"Gar warn me Perthshire, and Angus baith,
 Fife, up and downe, and Louthians three,140
 And graith my horse!" said our nobil King,
 "For to Ettricke Forest hie will I me."




Then word is gane the Outlaw till,
 In Ettricke Forest, where dwelleth he,
 That the King was cuming to his cuntrie,145
 To conquess baith his landis and he.




"I mak a vow," the Outlaw said,
 "I mak a vow, and that trulie,
 Were there but three men to tak my pairt,
 Yon King's cuming full deir suld be!"150




Then messengers he called forth,
 And bade them hie them speedilye—
 "Ane of ye gae to Halliday,
 The Laird of the Corehead is he.




"He certain is my sister's son;155
 Bid him cum quick and succour me!
 The King cums on for Ettricke Foreste,
 And landless men we a' will be."




"What news? What news?" said Halliday,
 "Man, frae thy master unto me?"160
 "Not as ye wad: seeking your aide;
 The King's his mortal enemie."




"Ay, by my troth!" said Halliday,
 "Even for that it repenteth me;
 For gif he lose feir Ettricke Foreste,165
 He'll tak feir Moffatdale frae me.




"I'll meet him wi' five hundred men,
 And surely mair, if mae may be;
 And before he gets the foreste feir,
 We a' will die on Newark Lee!"170




The Outlaw call'd a messenger,
 And bid him hie him speedilye,
 To Andrew Murray of Cockpool,
 "That man's a deir cousin to me;
 Desyre him cum, and make me aide,175
 With a' the power that he may be."




"It stands me hard," Andrew Murray said,
 "Judge gif it stand na hard wi' me;
 To enter against a king wi' crown,
 And set my landis in jeopardie!180
 Yet, if I cum not on the day,
 Surely at night he sall me see."




To Sir James Murray of Traquair,
 A message came right speedilye—
 "What news? What news?" James Murray said,185
 "Man, frae thy master unto me?"




"What neids I tell? for weel ye ken
 The King's his mortal enemie;
 And now he is cuming to Ettricke Foreste,
 And landless men ye a' will be."190




"And, by my trothe," James Murray said,
 "Wi' that Outlaw will I live and die;
 The King has gifted my landis lang syne—
 It cannot be nae warse wi' me."




The King was cuming thro' Caddon Ford,195
 And full five thousand men was he;
 They saw the derke Foreste them before,
 They thought it awsome for to see.




Then spak the lord hight Hamilton,
 And to the nobil King said he,200
 "My sovereign liege, sum council tak,
 First at your nobilis, syne at me.




"Desyre him mete thee at Permanscore,
 And bring four in his cumpanie;
 Five Erles sall gang yoursell befor,205
 Gude cause that you suld honour'd be.




"And, gif he refuses to do that,
 We'll conquess baith his landis and he;
 There sall nevir a Murray, after him,
 Hald land in Ettricke Foreste free."210




Then spak the kene Laird of Buckscleuth,
 A stalworthe man, and sterne was he—
 "For a King to gang an Outlaw till,
 Is beneath his state and his dignitie.




"The man that wons yon foreste intill,215
 He lives by reif and felonie!
 Wherefore, brayd on, my sovereign liege,
 Wi' fire and sword we'll follow thee;
 Or, gif your countrie lords fa' back,
 Our Borderers sall the onset gie."220




Then out and spak the nobil King,
 And round him cast a wilie ee—
 "Now, had thy tongue, Sir Walter Scott,
 Nor speak of reif nor felonie:
 For had every honest man his awin kye,225
 A right puir clan thy name wad be!"




The King then call'd a gentleman,
 Royal banner-bearer there was he,
 James Hoppringle of Torsonse, by name;
 He cam and knelit upon his kné.230




"Wellcum, James Pringle of Torsonse!
 A message ye maun gang for me:
 Ye maun gae to yon Outlaw Murray,
 Surely where bauldly bideth he.




"Bid him mete me at Permanscore,235
 And bring four in his cumpanie;
 Five erles sall cum wi' mysell,
 Gude reason I suld honour'd be.




"And gif he refuses to do that,
 Bid him luke for nae good o' me!240
 There sall nevir a Murray, after him,
 Have land in Ettricke Foreste free."




James cam before the Outlaw kene,
 And served him in his ain degré—
 "Welcum, James Pringle of Torsonse!245
 What message frae the King to me?"




"He bids ye meet him at Permanscore,
 And bring four in your cumpany;
 Five erles sall gang himsell befor,
 Nae mair in number will he be.250




"And gif you refuse to do that,
 (I freely here upgive wi' thee,)
 He'll cast yon bonny castle down,
 And make a widowe o' that gay ladye.




"He'll loose yon bluidhound Borderers,255
 Wi' fire and sword to follow thee;
 There will nevir a Murray, after thysell,
 Have land in Ettrick Foreste free."




"It stands me hard," the Outlaw said,
 "Judge gif it stands na hard wi' me,260
 Wha reck not losing of mysell,
 But a' my offspring after me.




"My merryemen's lives, my widowe's teirs—
 There lies the pang that pinches me;
 "When I am straught in bluidie eard,265
 Yon castell will be right dreirie.




"Auld Halliday, young Halliday,
 Ye sall be twa to gang wi' me;
 Andrew Murray, and Sir James Murray,
 We'll be nae mae in cumpanie."270




When that they cam before the King,
 They fell before him on their kné—
 "Grant mercie, mercie, nobil King!
 E'en for his sake that dyed on tree."




"Sicken like mercie sall ye have,275
 On gallows ye sall hangit be!"
 "Over God's forbode," quoth the Outlaw then,
 "I hope your grace will bettir be;
 Else, ere you come to Edinburgh port,
 I trow thin guarded sall ye be.280




"Thir landis of Ettricke Foreste fair,
 I wan them from the enemie;
 Like as I wan them, sae will I keep them,
 Contrair a' kingis in Christentie."




All the nobilis the King about,285
 Said pitie it were to see him dee—
 "Yet grant me mercie, sovereign prince,
 Extend your favour unto me!




"I'll give thee the keys of my castell,
 Wi' the blessing o' my gay ladye,290
 Gin thou'lt make me sheriffe of this Foreste,
 And a' my offspring after me."




"Wilt thou give me the keys of thy castell,
 Wi' the blessing of thy gaye ladye?
 I'se make thee sheriffe of Ettricke Foreste.295
 Surely while upward grows the tree;
 If you be not traitour to the King,
 Forfaulted sall thou nevir be."




"But, Prince, what sall cum o' my men?
 When I gae back, traitour they'll ca' me.300
 I had rather lose my life and land,
 Ere my merryemen rebuked me."




"Will your merryemen amend their lives,
 And a' their pardons I grant thee?
 Now, name thy landis where'er they lie,305
 And here I RENDER them to thee."—




"Fair Philiphaugh is mine by right,
 And Lewinshope still mine shall be;
 Newark, Foulshiells, and Tinnies baith,
 My bow and arrow purchased me.310




"And I have native steads to me,
 The Newark Lee and Hanginshaw;
 I have mony steads in the forest schaw,
 But them by name I dinna knaw."




The keys of the castell he gave the King,315
 Wi' the blessing o' his feir ladye;
 He was made sheriffe of Ettricke Foreste,
 Surely while upward grows the tree;
 And if he was na traitour to the King,
 Forfaulted he suld never be.320




Wha ever heard, in ony times,
 Sicken an outlaw in his degré,
 Sic favour get befor a King,
 As did the Outlaw Murray of the Foreste free?




